|  |  | ### Hírlevél Új Könyvek 2025.05.14. |
| Az első mesében a két főhős: Bogyó és Babóca veszik össze, de minden jó, ha a vége jó... A második történetben pedig megismerhetjük Nefelejcset, akivel egy játékos napot töltenek el az erdő lakói. |
| Iklódi Dóra népszerű könyvei, a Cukormentes örömök és a Cukormentes édességek megújult formában, egy kötetben ismét elérhetők. Ráadásul 15 új recepttel kibővítve! Amikor valaki megtudja, hogy cukorbetegségben vagy inzulinrezisztenciában szenved, az első gondolatok egyike, hogy mennyi lemondással jár majd az életmódváltás. A szerző - aki maga is IR-es - megmutatja, hogy a cukor és egyéb finomított élelmiszerek elhagyása az étkezésből nem egyenlő az önsanyargatással! Dóra száz, többségében hagyományos fogás és megannyi édesség receptjét gondolta újra a cukormentesség és az egészségtudatosság jegyében. Reggelik, tízóraik és uzsonnák, péksütemények, saláták, főételek és desszertek: egyszerűen és gyorsan összeállítható finomságok könnyen beszerezhető, szezonális alapanyagokból, hogy a rohanó hétköznapokon is saját készítésű, ízletes és egészséges ételekkel kényeztethessük magunkat és családunkat. A kiváló receptek mellett dietetikus szakértő segít az étrend követésében, és segít eligazodni a különféle alapanyagok megfelelő használatában. A kötetet cöliákiában, laktózintoleranciában vagy tejfehérje-érzékenységben szenvedők is haszonnal forgathatják, hiszen számos tej- és gluténmentes recept is helyet kapott benne. Emellett ajánljuk a 160 gramm szénhidrátdiétát követők, valamint cukorbetegek részére is. |
| "Hamarosan lehull a hályog a lány szeméről. Megismeri majd a bosszúszomjas istenek és szörnyetegek világát, és szembesül azzal, mi mindenre képes valaki a szerelemért. Ezután pedig soha semmi nem lesz már számára a régi." Romeria, a tehetséges tolvaj egy New York-i bűnszövetkezet hálójába gabalyodva, ékszerlopással foglalkozik. Ám mikor egy rejtélyes nő kardot ránt, és a szolgálatába állítja, Romeria elszakad eddig ismert világától, és egy hatalmi ellentétekkel, egymással hadakozó tündetársadalmakkal és elementáris mágiával teli birodalomba csöppen. Az árulással vádolt tünde hercegnő testében magához térve Romeria hamar ráébred, hogy egy veszedelmes összeesküvésbe keveredett, a valódi kilétét pedig mindenáron titokban kell tartania... különösképp Zander király, vagyis a hercegnő jegyese előtt, aki történetesen gyűlöli őt. Romeria kénytelen eljátszani a szerelemittas hercegnőt, miközben a vonakodó páros együtt igyekszik lerántani a leplet a körülöttük kibontakozó veszedelemről. De ahogy az ellenségeik egyre közelebb férkőznek - és míg Romeria a király iránt fellobbanó érzelmeivel küzd -, elérkezik az ideje, hogy megtudja, ki is ő valójában... TikTok-szenzáció! #BookTok, #OlvassEgyJót "Ha azt a romantasyt keresed, aminek a rajongója lehetsz, máris megtaláltad." - Nisha J. Tuli, bestsellerszerző - Hagyd, hogy téged is magával ragadjon! Szereted a fantáziadús, érzéki, tartalmas könyveket? Vidd haza nyugodtan, tetszeni fog! Fiatal nőknek, felső korhatár nélkül! |
| A Szívek szállodája fűszeresebb kiadásban... Archer, a menő séf és egyben újdonsült egyedülálló apuka sosem tervezte vidékire cserélni nagyvárosi karrierjét, és pláne nem szerepelt terveiben egy palacsintázó vezetése. Ám Dream Harbor apró városának új séfre van szüksége, Archernek pedig támogató közegre lánya, Olive felneveléséhez. Irisnek eddig sosem sikerült pár hónapnál hosszabb ideig megőriznie egy állást, és egyáltalán nem lelkes, amikor Kelly polgármester arról beszél, hogy a nagymenő séfnek dadusra lenne szüksége kislánya mellé, ám a pénz nagy úr. Miközben Archer és Iris merőben új szerepekben próbálják ki magukat, úgy tűnik, sokkal több közös van bennük, mint gondolták volna. Vagy lehetséges, hogy a csintalan Olive játszik kerítőt? Laurie Gilmore, az elsöprő sikerű A Pumpkin Spice kávézó szerzőjének új regénye bájos, humoros és édes olvasmány, épp olyan, mint amire a Szívek szállodája rajongói vártak. |
| Keresd meg Brúnót és a szüleit, illetve a kijelölt részleteket a Balaton nevezetes helyszíneit bebarangoló böngésző képein! A rajzokon felismerhetjük a Tihanyi Bencés Apátságot, a balatonboglári Gömbkilátót, Balatonfüredet, Fonyód ikerhegyeit, Sümeg várát, a Veszprémi Állatkertet és a keszthelyi Festetics-kastélyt. Bartos Erika, az építészmérnök végzettségű szerző, akit legtöbben Bogyó és Babóca meséiről ismerhetnek, Brúnó a Balatonon című háromkötetes sorozatáért 2024-ben Balaton-díjat vehetett át a Balatoni Szövetségtől. |
| Legújabb novelláskötetében Margaret Atwood az elrohanó emberi élet örömeire és fájdalmaira, a mindennapok abszurditására mutat rá. Az én gonosz anyám című elbeszélés a fantasztikum elemeit sem nélkülözve ábrázol egy különleges anya-lánya kapcsolatot; a Metempszichózis, avagy a lélek utazása egy éticsigává átlényegült nő meghökkentő története; A halott interjújában pedig nem mással beszélget a Margaret Atwood nevű kérdező, mint a disztópia nagymesterével, George Orwellel. Az elbeszélésgyűjtemény központjában mégis az a hét történet áll, amelyek a Rendbomlás című kötetből már ismert házaspár életét követik tovább. A megözvegyült Nell mindennapjairól szóló novellák a szeretett társ hiányával és az időskori kiszolgáltatottsággal való küzdelem mégsem egészen reményvesztett történetei. Miközben Atwood fanyar utalásokat tesz világunk jelentős társadalmi és politikai ügyeire, érzelmek széles skáláját váltja ki belőlünk. Meghatódva, fel-felnevetve vagy épp elkeseredve figyeljük, ahogy szereplői a veszteségek és az emlékezés rengetegében tévelyegnek. "Nem fogadjuk el a gondolatot, hogy csupán maréknyi por marad belőlünk, ezért szeretnénk inkább szavakká átváltozni. Lélegzetté mások szájában." |
| Még a legédesebb alma közepén is megbújnak az apró, keserű magok A Delaney családot mindenki irigyli. A szülők, Stan és Joy között mindig is kézzel fogható volt a kémia, miközben hosszú évekig virágzó teniszakadémiát működtettek. Úgy tűnt, négy gyermekükből szintén teniszcsillag válik, de az életük más irányt vett. Ötven év házasság után Stan és Joy most végre belevághatnak a boldog nyugdíjas évekbe, ám a dolgok nem teljesen úgy alakulnak, ahogyan azt eltervezték. Egy este egy Savannah nevű idegen kopogtat az ajtajukon, ők pedig befogadják a kissé zavart, homályos múltú lányt. Amikor Joynak hirtelen nyoma vész, és Savannah is eltűnik, a rendőrség nyomozni kezd, a gyanú pedig Stanre terelődik. Ahogy a Delaney gyerekek két pártra szakadnak, és életük talán legnehezebb mérkőzésébe kezdenek, a közös családi történet is új megvilágításba kerül... Liane Moriarty nagy sikerű regényéből Annette Bening és Sam Neill főszereplésével készült filmsorozat. Minden, amihez Liane Moriarty hozzáér, arannyá válik... Ezúttal az egyik legősibb témához nyúl: a családi titkokhoz. - Entertainment Weekly Pörgős családi dráma, amelyben a múltból feltörő emlékek, a generációs örökség és a soha ki nem mondott sérelmek egyvelege adja a feszültséget. Moriarty most is megmutatta, hogy mesterien bánik a női lélek működésével. - The New York Times Book Review |